**Calvin Cordozar Broadus, Jr.** (\* 20. október 1971, Long Beach, Kalifornia, USA), viac známy pod svojimi umeleckými menami **Snoop Doggy Dogg**, **Snoop Dogg**, **Snoop Lion**, je americký raper, spevák-skladateľ a herec. Celosvetovo predal viac ako 30 miliónov albumov. Jeho hudobná kariéra začala v roku 1992, kedy ho objavil Dr. Dre. Najprv spolupracoval na albume Dr. Dreho, *The Chronic* (1992) a na piesni pre film *Deep Cover*.

Svoj debutový album *The Doggystyle* vydal v roku 1993 cez vydavateľstvo Death Row Records, pričom debutoval na 1. mieste v rebríčkoch Billboard 200 a Hot R&B/Hip-Hop Songs. Počas prvého týždňa predaja sa predalo takmer 1 milión jeho kópií. V roku 1994 bol album *The Doggystle* certifikovaný 4 platinovými platňami, pričom boli z neho vydané hitové single „What's My Name" a „Gin & Juice". Jeho druhý album *The Doggfather* (1996) takisto debutoval na 1. mieste v oboch spomínaných rebríčkoch, a bol z neho vydaný hlavný singel „Snoop's Upside Ya Head". Album bol certifikovanými 2 platinovými platňami.

Po opustení Death Row, podpísal nahrávaciu zmluvu s vydavateľstvom No Limit Records, s ktorým nahral ďalšie tri albumy: *Da Game Is to Be Sold, Not to Be Told* (1998), *No Limit Top Dogg* (1999) a *Tha Last Meal* (2000). Potom Snoop Dogg v roku 2002 podpísal zmluvu s vydavateľstvami Priority/Capitol/EMI Records, kedy vydal album *Paid tha Cost to Be da Boss*. V roku 2004 podpísal zmluvu s vydavateľstvom Geffen Records pre ďalšie tri albumy: *R&G (Rhythm & Gangsta): The Masterpiece*, *Tha Blue Carpet Treatment* a *Ego Trippin'*. Snoop Dogg tiež bol trénerom mládežníckej futbalovej ligy a vysokoškolského futbalového tímu. V septembri 2009 bol Snoop Dogg najatý vydavateľstvom EMI ako predseda Priority Records.

V roku 2012 potom, ako navštívil Jamajku, ohlásil svoje prekonvertovanie na rastafariánstvo a tiež nové umelecké meno **Snoop Lion**. Pod novým umeleckým menom vydal reggae album *Reincarnated* a rovnomenný dokument začiatkom roku 2013, pričom oba sú o jeho jamajskom zážitku. V súčasnosti pracuje na poslednom štúdiovom albume pod svojím rapovým umeleckým menom Snoop Dogg.

Diskografia
-----------

*Bližšie informácie v hlavnom článku: Diskografia Snoop Dogga*
**Štúdiové albumy**
* 1993: *Doggystyle*
* 1996: *Tha Doggfather*
* 1998: *Da Game Is to Be Sold, Not to Be Told*
* 1999: *No Limit Top Dogg*
* 2000: *Tha Last Meal*
* 2002: *Paid tha Cost to Be da Boss*
* 2004: *R&G (Rhythm & Gangsta): The Masterpiece*
* 2006: *Tha Blue Carpet Treatment*
* 2008: *Ego Trippin'*
* 2009: *Malice n Wonderland*
* 2011: *Doggumentary*
* 2013: *Reincarnated*
* 2015: *Bush*
* 2016: *Coolaid*

**Albumy spoluprác**

* 2000: *Tha Eastsidaz* (s Tray Deee a Goldie Loc ako Tha Eastsidaz)
* 2001: *Duces 'n Trayz: The Old Fashioned Way* (s Tray Deee a Goldie Loc ako Tha Eastsidaz)
* 2004: *The Hard Way* (s Nate Doggom a Warrenom G ako 213)
* 2011: *Mac & Devin Go to High School* (s Wiz Khalifom)
* 2013: *7 Days of Funk* (s Dâm-Funk ako 7 Days of Funk)
* 2014: TBA (s Wiz Khalifom)

Referencie
----------

1. ↑   Top 10 Most Ridiculous Celebrity Name Changes. *Time*, 31. júl 2012. Dostupné online.
2. ↑   *Snoop Dogg Biography* [online]. Biography.com, [cit. 2014-04-23]. Dostupné online.
3. ↑  Ordonez, Jennifer. Suddenly No Longer Top Dog, Snoop Dogg Reinvents Himself. *Wall Street Journal*, 16. september 2002. Dostupné online.
4. ↑  ESCOTO, Mike. *Happy Birthday Snoop! See You at the Fair Tonight. | Phoenix New Times* [online]. Blogs.phoenixnewtimes.com, [cit. 2014-04-23]. Dostupné online.
5. ↑   *Snoop Dogg Resurrects Priority Records* [online]. XXLmag.com. Dostupné online.
6. ↑   *Breakfast Club Interviews Snoop Lion* [online]. Rap Radar, [cit. 2013-07-04]. Dostupné online.

Iné projety
-----------

Commons
* Spolupracuj na Commons Commons ponúka multimediálne súbory na tému **Snoop Dogg**

Externé odkazy
--------------

* Oficiálna webstránka
* Snoop Dogg na Myspace
* Snoopdog TV na YouTube
* Snoop Dogg na Allmusic
* Snoop Dogg v Internet Movie Database (po anglicky)

Zdroj
-----

*Tento článok je čiastočný alebo úplný preklad článku Snoop Dogg na anglickej Wikipédii.*

Autoritné údaje: * BnF: 13963226b
* GND: 122163931
* ISNI: 0000 0001 2026 9646
* LCCN: nr96045766
* NK ČR: ola2002153057
* VIAF: 61738579
* WorldCat: lccn-nr96045766